
Bogdanovci, 17.12.2024. godine

Temeljem članka 289. Zakona o socijalnoj skrbi (NN 157/13, 152/14, 99/15, 52/16, 16/17, 130/17, 98/19, 62/20, 18/22, 46/22 , 119/22, 71/23, 156/23) , članka 29. Statuta Općine Bogdanovci, ("Službeni vjesnik" Vukovarsko-srijemske županije broj 4/21, 21/22), Općinsko vijeće Općine Bogdanovci na 46. sjednici održanoj dana, 17.12. 2024. godine,      d o n o s i: 

P  R  O  G  R  A  M

socijalne skrbi za 2025. godinu






Članak 1.
Socijalna skrb je od posebnog interesa za cijelu Republiku Hrvatsku pa tako i za stanovništvo Općine Bogdanovci.







Članak 2.

Ovim programom utvrđuju se i propisuju oblik, opseg, prava i način ostvarenja socijalne skrbi na području Općine Bogdanovci.






Članak 3.
Za ostvarivanje prava socijalne skrbi po ovom programu sredstva osigurava Općina Bogdanovci u proračunu,  sukladno odredbama Zakona o socijalnoj skrbi. 
Socijalnu skrb iz stavka  1. ostvaruju mještani Općine Bogdanovci.






Članak 4.

Program obuhvaća slijedeće oblike socijalne skrbi:

             - naknada za troškove stanovanja
             - jednokratnu naknadu za osobne potrebe korisnika ( smrt člana obitelji, bolest,   

               starost, invalidnost, elementarne nepogode, rođenje djeteta i slično).
                                                Članak 5.

Oblik socijalne skrbi  pripomoć za podmirenje troškova stanovanja  se osigurava prije svih drugih oblika.


Drugi oblici socijalne skrbi osiguravaju se iz  preostalih sredstava. 
           
Pravo na naknadu troškova stanovanja priznaju se korisniku zajamčena minimalne naknade, osim beskućniku koji se nalazi u prenoćištu, prihvatilištu ili mu je priznata usluga smještaja  u organiziranom stanovanju, žrtvi nasilja u obitelji i žrtvi trgovanja ljudima kojoj je priznata usluga smještaja  u kriznim situacijama.

Troškovi stanovanja odnose se na podmirenje dijela troškova stanovanja koji se odnose na najamninu, komunalne naknade, troškove grijanja, vodne usluge te troškove koji su nastali zbog radova na povećanju energetske učinkovitosti zgrade.

Pravo na naknadu za troškove stanovanja priznaje se u visini najmanje 30% iznosa zajamčene minimalne naknade (ZMN) priznate samcu odnosno kućanstvu.

Ako su troškovi stanovanja manji od 30% iznosa zajamčene minimalne naknade, pravo na naknadu za troškove stanovanja priznaje se u iznosu stvarnih troškova
Članak 6.
Za ostvarivanje prava na naknadu za troškove stanovanja, korisnik treba Jedinstvenom upravnom odjelu, uz zahtjev priložiti presliku rješenja kojim je korisniku odobrena zajamčena minimalna naknada.

Postupak ostvarivanja prava na socijalnu skrb provodi Jedinstveni  upravni odjel Općine Bogdanovci.
Članak 7.

Pravo socijalne skrbi po ovom programu pripada pojedincima i obiteljima u sukladnosti sa kriterijima Zakona o socijalnoj skrbi kada iz opravdanih razloga ne ostvaruju prihode potrebite za najnižu osnovnu egzistenciju svojim radom, imovinom ili uz pomoć osoba koje su im dužne dati uzdržavanje, odnosno pri kriterijima i mjerilima te rješenja Jedinstvenog upravnog odjela Općine Bogdanovci.






    Članak 8.

Troškovi stanovanja odnose se na podmirenje dijela troškova stanovanja koji se odnose na najamninu, komunalne naknade, troškove grijanja, vodne usluge te troškove koji su nastali zbog radova na povećanju energetske učinkovitosti zgrade.

Članak 9.

Jednokratnu naknada za osobne potrebe korisnika podrazumijeva pripomoć za prevladavanje posebnih okolnosti kao što su:


- smrt člana obitelji


- bolest


- starost


- invalidnost


- elementarna nepogoda


- rođenje djeteta, posvajanje i udomljavanje djeteta te drugih sličnih okolnosti

- paketići povodom božičnih i uskršnjih blagdana te školski pribor

Odluku o dodijeli jednokratne pomoći donosi načelnik općine.
Članak 10.
Prijave za ostvarivanje prava iz socijalne skrbi - podmirenje troškova stanovanja podnešene su u 2022., 2023. i 2024. godini nakon čega su donesena pojedinačna rješenja koja će biti na snazi i u 2025. godini, odnosno do promjene statusa korisnika ZMN. 

Prijave za ostvarivanje ostalih oblika socijalne skrbi podnose se nastankom potreba.

Sastavni dio ovog Programa je Plan troškova za 2025. godinu iz članka 7., 8. i 9.

Članak 11.

Ovaj Program objavit će se u „Službenom vjesniku“ Vukovarsko-srijemske županije, a stupa na snagu 01. siječnja 2025. godine.

                                   P  L  A  N

podmirenja troškova iz Programa socijalne skrbi za

             Općinu Bogdanovci za 2025. godinu

	AKTIVNOSTI
	SREDSTVA (€)

	Aktivnost: Ostale naknade građanima i kućanstvima
	83.200,00


	· troškovi stanovanja i ogrijeva

	500,00

	· Sufinanciranje prehrane soc-ugrož.učenicima


	700,00

	· Porodiljne naknade
· Stipendije za studente

	 10.000,00
7.000,00

	· Božični i uskršnji paketići i školski pribor
· Božićnice i uskrsnice za umirovljenike
	15.000,00
20.000,00

	
	

	· Sufinanciranje cijene  prijevoza učenika srednjih škola
· Sufinanciranje karata za autobus 

                                      
	4.000,00
                          1.000,00

	· Ostale naknade iz proračuna u novcu (jednokratne pomoći)
· Sufinanciranje priključaka


	5.000,00
                        20.000,00

	UKUPNO:


	83.200,00


                                                                      Predsjednica Općinskog vijeća 

 


                               Anamarija Savić Bajac, bacc.admin.publ.

